Akanya ka seno: Cuttlefish e fetola mmala wa yone e dirisa disele tse di kgethegileng tse di dirang gore go nne le mmala tse di nnang mo letlalong la yone. Disele tseo di na le dikgetsana tse di tletseng seedi se se dirang gore go nne le mebala e e farologaneng e bile di dikologilwe ke mesifa e mennye. Fa cuttlefish e batla go iphitlha, boboko jwa yone bo romela molaetsa mo mesifeng e e dikologilweng ke dikgetsana gore di e gatelele. Go tswa foo, dikgetsana le dilo tse di dirang mmala tse di mo teng ga tsone di a kokomoga di bo di dira gore cuttlefish e iphetole mmala le popego ka bonako. Cuttlefish ga e dirise bokgoni jono fela fa e batla go iphitlha mme gape e bo dirisa fa e batla go ngoka cuttlefish e nngwe e e namagadi gongwe le go ikgolaganya le yone. Le mororo bosetlhogo jono bo ne jwa tshosa Basupi ba ba neng ba utlwa ka polao eno, ba ne ba nna ba ikanyega e bile ba le pelokgale mme ba tswelela pele le tiro ya bone ya Bokeresete. Phuthego nngwe e nnye ya Basupi ba ga Jehofa, e e neng e le gaufi le lefelo le Bernard a bolaetsweng mo go lone, e ne ya bega jaana ka bonako fela morago ga polao eno: “Mo kgweding eno, le fa gone maemo a bosa a ne a sa itumedise e bile re kopana le mathata a Satane a a dirisang go re kgoreletsa, re ile ra kgona go oketsa tiro ya rona. Diura tse di dirisitsweng mo tshimong di tlhatlogile go tswa go 429 go ya go 765. . . . Fa mokaulengwe mongwe a ntse a rera, o ne a kopana le monna mongwe yo a neng a kgona go mo neela bosupi ka tsela e e molemo. Monna yono o ne a botsa gore a ke yone tumelo ya monna yo o neng a hudilwe. Fa a sena go utlwa gore ke yone, o ne a goa jaana: ‘Ke monna tota, ke tumelo tota eo! Ruri ke mogaka mo tumelong!’”